**Դաս 3․2․ Առաջադրանքի գնահատում սյունակաշարով (ռուբրիկով) և առանց դրա**

Ողջույն։ Նախորդ անգամ մենք սովորեցինք ստեղծել և տեղադրել առաջադրանք, ինչպես նաև պլանավորել դրա կատարման ժամանակը։ Այսօր միասին կսովորենք ստուգել աշակերտների աշխատանքը, կգնահատենք աշխատանքը թվանշանային գնահատականի կամ հետադարձ կապի միջոցով, ինչպես նաև կօգտագործենք մեր ստեղծած սյունակաշարը (ռուբրիկ) գնահատման համար։

Նախ պետք է մուտք գործել խումբ, ապա՝ Assignments բաժին, որտեղ կտեսնենք այն անհրաժեշտ տեղեկությունները, որոնք մեզ հարկավոր են։ Բոլոր այն առաջադրանքները, որոնք մենք ստեղծել ենք՝ կերևան այստեղ։ Օրինակ՝ ես գնահատելու եմ իմ նախորդ դասին տեղադրած աշխատանքը։ Աշխատանքի (առաջադրանքի) վրա կանգնելով տեսնում ենք երկու միավոր՝ չգնահատված, այսինքն գնահատվելու համար սպասող աշխատանքներ և գնահատված աշխատանքներ։ Ու երևալու են մեր աշակերտները։ Եթե աշակերտներն աշխատանքը կատարել են ժամանակին, նրանց մոտ պարզապես Turned in կամ Handed in տարբերակով գրություն է հայտնվելու։ Եթե աշակերտները բացել են աշխատանքը՝ պարզապես View կոճակն է հայտնվելու, եթե ընդհանրապես չեն բացել աշխատանքը՝ Not handed in կամ Not turned in տարբերակն է գրված լինելու, և եթե աշակերտներն աշխատանքը հանձնել են լինում որոշ ուշացումով, գրված է լինելու, թե իմ նշված ժամից որքան ուշացումով է աշխատանքը հանձնվել։

Կանգնում ենք աշակերտի առաջադրանքի վրա և տեսնում ենք այն աշխատանքը, որն աշակերտը գրել է։ Եթե այն թվանշանային գնահատվող աշխատանք է, Points բաժնում ես գրելու եմ այն միավորը, որը ստանում է աշակերտը։ Օրինակ՝ աշխատանքը ստուգելուց հետո ես մտածում եմ, որ 10 միավորից այս աշակերտը ստացել է 10 միավոր։ Աշխատանքը ստուգելու համար ինձ երկու գործիք է հարկվոր լինելու․ Edit document տարբերակից պետք է ընտրեմ Edit տարբերակը, մուտք գործեմ աշխատանքի մեջ և տեսնեմ բոլոր այն հնարավորությունները, որոնք հարկավոր են աշխատանքը գնահատելու համար։ Այստեղից ինձ երկու կոճակ հարկավոր կլինի․ Reviewing տարբերակը, որովհետև ես ուզում եմ այնպիսի փոփոխություններ կատարել, որոնք աշակերտին տեսանելի կլինեն և Comments տարբերակը։ Ահա տեսնում ենք փոքրիկ պատուհան բացվեց։ Որևէ մեկնաբանություն, որևէ հատվածի մասին գրելու համար նախ հարկավոր է, որ ես կարողանամ կանգնել աշխատանքի այդ հատվածի վրա և այստեղ՝ նոր (New) պատուհանում կարող եմ գրել, որ, օրինակ՝ Միտքդ լրացուցիչ մեկնաբանության կարիք ունի։ «Թռչնակը» սեղմելով այն հայտնվելու է այդ հատվածում։ Աշխատանքի վրա որևէ ուղղում անելու դեպքում, այդ ուղղումը, քանի որ ես սեղմել եմ Reviewing տարբերակը, երևալու է կարմիր գույնով և ընդգծված։ Այսինքն աշակերտն անմիջապես տեսնելու է, որն է խնդիր իր աշխատանքում։ Իսկ տեսեք, մեկնաբանությունը, որը ես գրել էի այս հատվածում, այստեղ աշակերտը տեսնում է և սեղմելով կարդալու է իմ գրությունը։ Որևէ այլ հատվածում նոր դիտարկում ունենալու դեպքում ես կանգնում եմ այդ հատվածի վրա և ավելացնում եմ New կոճակը, որտեղ կբացվի նոր պատուհան և ես կարող եմ գրել իմ հաջորդ դիտարկումը, հաջորդ մեկնաբանությունը։ Այնուհետև աշխատանքը գնահատում եմ միավորի տեսքով։ Եթե ուզում եմ, կարող եմ նաև ամբողջ աշխատանքի հետ կապված որևէ դիտարկում անել Feedback (հետադարձ կապ) մասում և սեղմելու եմ Return կոճակը։ Եթե այս կոճակը չսեղմեմ, աշխատանքն իմ աշակերտին չի վերադառնա։ Փոփոխությունները կպահպանվեն իմ համակարգչում ավտոմատ (ես որևէ բան չպահեցի, ինքն իրեն համակարգը պահում է ամեն ինչ), բայց այդ փոփոխություններն աշակերտը չի տեսնի։ Ես կարող եմ սեղմել Return կոճակը և իմ մեկնաբանությամբ, աշխատանքի վրա իմ արած ուղղումներով և Feedback–ում լրացրած հետադարձ կապով աշխատանքը կվերադառնա աշակերտին։ Բայց գիտեմ, որ այս աշխատանքը ես կարող եմ գնահատել նաև սյունակաշարով։ Գնահատման սյունակաշարն (Rubric) այստեղ կցված է, երևում է։ Այն աշխատացնելու համար ես սեղմում եմ սյունակաշարի վրա և տեսնում, որ այստեղ բացվում են իմ չափանիշներն՝ առանձին-առանձին։ Ես գնահատելու էի պարբերության կառուցվածքը և գնահատելու էի բառապաշարը։ Այս դեպքում պարբերության կառուցվածքից ընտրում եմ այն տարբերակը, որն առավելագույնս հարմար է աշակերտի աշխատանքին (ընտրում եմ այս տարբերակը)։ Եթե մտածում եմ, որ այստեղ որևէ լրացուցիչ դիտարկման կարիք կա ես կարող եմ նաև Feedback (հետադարձ կապ) բաժնում գրել իմ որևէ դիտարկումը։ Այն ընտրելուց հետո անցնում եմ երկրորդ չափանիշին․ դա բառապաշարն էր։ Այստեղից ևս ընտրում եմ այն տարբերակը, որը համապատասխանում էր այս աշխատանքին և էլի որևէ դիտարկում ունենալու դեպքում կարող եմ գրել Feedback բաժնում։ Աշխատանքն անելուց հետո սեղմում եմ վերևի Done կոճակը։ Ստացվում է, որ իմ աշակերտի աշխատանքը գնահատվեց սյունակաշարով և աշակերտն այդ սյունակաշարը բացելով տեսնելու է, որ ուսուցիչն իր աշխատանքը գնահատել է՝ երկու տարբերակում էլ «գերազանց» տարբերակն ընտրելով։ Ես կարող էի մի դեպքում սա ընտրել, մյուս դեպքում՝ սա և այդպես շարունակ։

Ահա, այս աշխատանքը ես կարողացա գնահատել և միավորով, և սյունակաշարով և կարող եմ որևէ հետադարձ կապ գրել, և նաև մեկնաբանություն գրեցի աշխատանքի վրա, և կարող էի նաև աշխատանքի վրա որևէ տեղում որևէ ուղղում անել։ Դա նույնպես տարբեր գույնի տառերով կերևար աշակերտի էկրանին։ Նշեմ, որ սյունակաշարով գնահատելուց հետո համակարգն ինքը կարող էր հաշվել միավորը։ Եվ դրա հետ համաձայն չլինելու դեպքում դուք կարող եք միավորը փոփոխել։ Այս դեպքում էլ ես կարող եմ այն դնել օրինակ 9 միավոր և այն վերադարձնել (Return) աշակերտին։ Ահա, այն վերադարձավ աշակերտին. տեսնում ենք` փոփոխություն կատարված, մեկնաբանություն ունենալով (մեկնաբանություն դաշտում պահպանվել է գրությունը)։ Աշակերտը տեսնելու է միավորը, տեսնելու է գնահատման սյունակաշարից ո՞ր չափանիշներով է ուսուցիչն իր աշխատանքը գնահատել։ Հաջորդ աշակերտի աշխատանքին անցնելու համար կարիք չկա համակարգից դուրս գալ։ Հարկավոր է պարզապես ձեր ընտրած աշակերտի անվան ձախ կամ աջ կոճակներից ընտրել մեկն ու մեկը և կհայտնվեք մեկ այլ աշակերտի էկրանին։ Այդպես կարող եք գնահատել նաև այս աշակերտի աշխատանքը։ Հիշում ենք դարձյալ Edit document-ից Edit ընտրելով, այս հատվածից ընտրելով Reviewing տարբերակը և ակտիվացնելով մեկնաբանություններ գրելու դաշտը։ Կարող եք աշխատանքը կարդալ, ստուգումներ անել, մեկնաբանություն գրել, ամբողջական հետադարձ կապ տալ, գնահատել սյունակաշարով և համաձայնել կամ չհամաձայնել համակարգի կողմից առաջարկվող միավորի հետ։ Այդ ամենն անելուց հետո կարող եք փակել (Close)։ Այստեղ, եթե մենք վերադառնանք առաջադրանքների էջ (թարմացնենք, որպեսզի փոփոխությունները երևան), այ այս առաջադրանքի վրա կտեսնենք երկու կարգի գրություն։ Նախ, այստեղ տեսնում ենք, որ մեկ աշխատանքը ես արդեն ստուգել եմ, մնում է ստուգելու մյուս աշխատանքը։ Իսկ այնտեղ մտնելով կտեսնենք հետևյալ տարբերակը, որ դեռ չի գնահատված այս աշխատանքը, իսկ գնահատված է արդեն այս մյուս աշխատանքը։ Չգնահատված աշխատանքն ընտրելով և վրան կանգնելով դուք կարող եք շարունակել ձեր առաջադրանքը ստուգելու գործողությունը։ Ահա այսպես մենք կարողանում ենք գնահատել աշակերտների աշխատանքները։

Այսքանը՝ գնահատման մասին։ Հաջորդ անգամ մենք կսովորենք ստեղծել Quiz-ներ՝ գնահատվող թեստային աշխատանքեր և Form-եր՝ հարցաշարեր, որոնք բազմազան ու հետաքրքիր կդարձնեն ձեր հանձնարարություններն աշակերտների համար։